ნიკოლას ჰოლტი
ნიკოლას კარადოკ ჰოლტი (ინგლ. Nicholas Caradoc Hoult;დ. 7 დეკემბერი, 1989) — ინგლისელი მსახიობი. იგი ნომინირებულია ისეთ ჯილდოებზე, როგორიცაა ბრიტანეთის კინოაკადემიის ჯილდო, ოქროს გლობუსის ჯილდო და კინომსახიობთა გილდიის ჯილდო. ნიკოლას ჰოლტი დაიბადა და გაიზარდა ვოკინგჰემში, ბერკშირში, ჰოლტს ბავშვობიდანვე სურდა გამხდარიყო მსახიობი. იგი ბავშვობაში ადგილობრივ თეატრალურ სპექტაკლებში გამოჩნდა. 1996 წელს შედგა მისი დებიუტი ეკრანზე ფილმში "ინტიმური ურთიერთობები". 1998-2001 წლებში გამოჩნდა რამდენიმე სატელევიზიო გადაცემაში. 2002 წელს ჰოლტმა მნიშვნელოვანი როლი შეასრულა, როდესაც მან განასახიერა მარკუს ბრუერი კომედიურ-დრამა ფილმში „ბიჭის შესახებ“, რისთვისაც კრიტიკოსთა არჩევანის ნომინაციაზე წარსდგა, როგორც საუკეთესო ახალგაზრდა შემსრულებელი. მან მიაღწია ფართო აღიარებას ტონი სტოუნის როლის შესრულებისთვის E4 თინეიჯერული კომედიურ-დრამა სერიალში „მოზარდები“ (2007–2008). მისი გადასვლა ზრდასრულთა როლებზე დაიწყო 2009 წლის დრამატული ფილმით „მარტოხელა მამაკაცი“, რისთვისაც მან მოიპოვა BAFTA ამომავალი ვარსკვლავის ჯილდოს ნომინაცია. მან მუტანტის მხეცის როლი შეასრულა მეთიუ ვონის 2011 წლის სუპერგმირულ ფილმში იქს-ადამიანები: პირველი კლასი, როლი, რომელიც მან გაიმეორა სერიალის შემდგომ ნაწილებში. 2013 წელს ჰოლტმა შეასრულა მთავარი როლი ფანტასტიკურ ადაპტაციაში ჯეკი გოლიათების გამანადგურებელი და ითამაშა ზომბის როლი რომანტიკულ კომედიაში „თბილი სხეულები“. მეორეხარისხოვანი როლი ჰქონდა ფილმში შეშლილი მაქსი: მრისხანების გზა (2015), ჰოლტმა ითამაშა უამრავ დამოუკიდებელ ფილმში, სანამ განასახიერებდა სხვადასხვა რეალურ ფიგურებს, როგორებიცაა რობერტ ჰარლი, ოქსფორდის გრაფი — ისტორიულ შავ კომედიაში „ფავორიტი“ (2018), მწერალი ჯონ რონალდ რუელ ტოლკინი — „ტოლკინი“ და პეტრე III კომედიურ-დრამატულ სერიალში „დიადი“. 2021 წელს იგი გამოჩნდა გადარჩენის თრილერში „ისინი ვისაც, ჩემი სიკვდილი სურს“. ფილმს მიღმა, ჰოლტმა გაახმოვანა ელიოტი Lionhead Studio-ს 2010 წლის მოქმედებითი როლური ვიდეო თამაში Fable III, გამოჩნდა 2009 წელს ვესთ ენდის სპექტაკლში „ახალი ბიჭი“ და ჩართულია ფილანტროპიაში, მხარს უჭერს ისეთ საქველმოქმედო ორგანიზაციებს, როგორიცაა „Teenage Cancer Trust“ და „Christian Aid“.